Document ID: 32007R0342

KOMISJONI MÄÄRUS (EÜ) nr 342/2007,
29. märts 2007,
millega muudetakse määrust (EÜ) nr 489/2005 seoses sekkumiskeskuste kindlaksmääramisega ja koorimata riisi ülevõtmisega sekkumisametite poolt seoses Bulgaaria ja Rumeenia Euroopa Liiduga ühinemisega
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. septembri 2003. aasta määrust (EÜ) nr 1785/2003 riisituru ühise korralduse kohta, (1) eriti selle artikli 6 lõiget 3 ning artikli 7 lõiget 5,
ning arvestades järgmist:
(1)
Määruse (EÜ) nr 1785/2003 artikli 6 lõikega 2 on ette nähtud, et koorimata riisi ülevõtmiseks ettenähtud sekkumiskeskuste loetelu määratakse kindlaks pärast seda, kui komisjon on liikmesriikidega konsulteerinud. Kõnealune nimekiri on esitatud komisjoni 29. märtsi 2005. aasta määruse (EÜ) nr 489/2005 (milles sätestatakse nõukogu määruse (EÜ) nr 1785/2003 üksikasjalikud rakenduseeskirjad seoses sekkumiskeskuste kindlaksmääramisega ja koorimata riisi ülevõtmisega sekkumisametite poolt) (2) I lisas. Seoses Bulgaaria ja Rumeenia ühinemisega Euroopa Liiduga 1. jaanuaril 2007 on osutunud vajalikuks määrata kindlaks nende uute liikmesriikide sekkumiskeskused ja lisada need kõnealusesse nimekirja.
(2)
Määruse (EÜ) nr 1785/2003 artikli 7 lõike 1 kohaselt võivad sekkumisametid kogu ühenduses osta 75 000 tonni ulatuses. Sellise koguse õiglaseks jaotamiseks on määrusega (EÜ) nr 489/2005 tootja liikmesriigi kohta kindlaks määratud kogused, võttes aluseks riikide baaskülvipinnad, mis on kindlaks määratud nõukogu 29. septembri 2003. aasta määrusega (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks), (3) ning nimetatud määruse VII lisas kirjeldatud keskmised saagised. Seoses Bulgaaria ja Rumeenia ühinemisega tuleks tootja liikmesriikide vaheline jaotus läbi vaadata, kohaldades jaotamiseks samu kriteeriumeid, mida määruse (EÜ) nr 489/2005 vastuvõtmisel, kuid võttes arvesse Bulgaaria ja Rumeenia baaskülvipinda.
(3)
Seetõttu tuleks määrust (EÜ) nr 489/2005 vastavalt muuta.
(4)
Käesolevas määruses ettenähtud meetmed on kooskõlas teraviljaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 489/2005 muudetakse järgmiselt.
1.
I lisa muudetakse vastavalt käesoleva määruse lisale.
2.
V lisa asendatakse käesoleva määruse II lisaga.
Artikkel 2
Käesolev määrus jõustub selle Euroopa Liidu Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 29. märts 2007

Labels: 2
17
3
6
18
15